Allir íslenskir ríkisborgarar og aðrir einstaklingar með skráð lögheimili á Íslandi geta óskað eftir breyttri skráningu á kyni sínu . Samhliða breyttri skráningu á kyni , á einstaklingur rétt á að breyta nafni sínu . Börn geta einnig , með stuðningi forsjáraðila sinna , óskað eftir breyttri skráningu á kyni og breyttu nafni . Rétt er að árétta það að samkvæmt lögum um kynrænt sjálfræði nr. 80 / 2019 hefur stofnunin 18 mánaða frest til að aðlaga skráningarkerfi stofnunarinnar að skráningu hlutlauss kyns . Um leið og slík skráning er möguleg verður tilkynnt um það hér á vef stofnunarinnar . Einstaklingur , sem skráður er í þjóðskrá en býr erlendis eða hefur búið þar og fengið leiðréttingu á kyni sínu í viðkomandi landi , getur óskað þess að Þjóðskrá Íslands skrái þessar breytingar í þjóðskrá . Þjóðskrá Íslands metur gildi framlagðra gagna umsækjanda , m.a. hvort nafnbreyting og / eða leiðrétting á kyni hafi verið gerð samkvæmt heimild þar til bærra stjórnvalda eða dómstóla .